南美洲

南美洲，又叫南阿美利加洲，簡稱南美，係響西半球同南半球嘅大洲。西面係太平洋，東面係大西洋，北面係加勒比海。北美洲響佢嘅北面。

無論南美定北美，個名都係來自一個人名Amerigo Vespucci。佢係第一個歐洲人認為南北美洲都唔係東印度，而係新大陸。

南美洲面積有成1784萬平方千米。佔地球百份之三點五。2005年人口估計有成3億7100萬。南美洲面積嚟講排第四，響亞洲、非洲同北美洲之後。人口嚟計就排第五，響亞洲、非洲、歐洲同北美洲後面。

國家同地區 
以下列出南美洲所有國家同地區：

地理

安第斯山脈 

南美洲嘅西面有世界最長嘅山脈安第斯山脈，有成7000公里咁長，由南至北橫跨7個國家：委內瑞拉、哥倫比亞、厄瓜多爾、秘魯、玻利維亞、阿根廷同智利。最高嘅山峰係阿空加瓜山，亦係南美洲最高嘅山峰，有6960米高。

亞馬遜盆地 
南美洲嘅東北面有亞馬遜盆地，裏面嘅亞馬遜河流域，屬於熱帶雨林氣候，有世界最大嘅熱帶雨林。